OpenLLM-France/wikimedia huggingface dataset:
# Peus de gat

Els peus de gat són les sabatilles que s'utilitzen en escalada. S'anomenen així perquè són molt lleugeres, flexibles i adherents gràcies al fet que incorporen a la sola, bandes laterals i a la frontal, una goma especial que proveeix una més gran adherència i precisió.
És fonamental que quedin ben ajustades encara que siguin incòmodes en un primer moment; l'ajust és important per guanyar sensibilitat i notar els petits sortints de la roca.

## Composició

Els peus de gat estan fets de materials que els fa flexibles i adherents. A la part inferior de la sola, incorporen una goma especial que proporciona una gran adherència i precisió en contacte amb la roca o la resina dels rocòdroms. Això és crucial per als escaladors, ja que els ajuda a mantenir-se i equilibrar-se en espais complicats. Les sabatilles també incorporen bandes laterals i a la part frontal, que són dissenyades per ajustar-se al peu i proporcionar una màxima sensibilitat. Aquesta sensibilitat ajuda els escaladors a sentir la superfície de la roca i a trobar petits sortints per col·locar-hi els peus.

## Ajust

Els peus de gat han de quedar ben ajustats al peu per obtenir el màxim rendiment. Això pot ser incòmode al principi, però l'ajust adequat és crucial per a la sensibilitat i la precisió de l'escalada. El peu ha de ser ben suportat i mantingut en una posició òptima per garantir una adherència i una precisió màximes. Un ajust inadequat pot causar punxades i molèsties, i fins i tot pot afectar la capacitat de l'escalador per realitzar determinades tècniques d'escalada.

## Tipus

Hi ha diversos tipus de peus de gat, dissenyats per satisfer les necessitats dels diferents tipus d'escalada i els nivells d'experiència dels escaladors. Algunes de les varietats més comunes són:
* Peus de gat agressius: aquests peus de gat tenen una forma còncava per aconseguir una adherència òptima en les zones més petites i menys accessibles. Són populars entre els escaladors experimentats que busquen un rendiment màxim.
* Peus de gat plans: aquests peus de gat tenen una forma plana i una sola rígida, que proporciona un suport màxim per als peus i els permet mantenir una posició equilibrada. Són populars entre els escaladors novells i els que prefereixen l'escalada de via clàssica.
* Peus de gat asimètrics: aquests peus de gat tenen una forma asimètrica que els permet adaptar-se a la forma del peu i proporcionar una màxima precisió. Són populars entre els escaladors experimentats que busquen una precisió extrema en les seves tècniques d'escalada.
# British Racing Motors

British Racing Motors, també anomenat BRM, era un constructor de cotxes per a competicions automobilístiques anglès que va arribar a disputar curses en la Fórmula 1.

## Història

British Racing Motors va ser fundat per Raymond Mays i Peter Berthon a Bourne, Lincolnshire, Anglaterra.
Va construir cotxes cada cop més evolucionats, fins a arribar a competir en el campionat del món de la Fórmula 1 al llarg de moltes temporades. Va debutar el 1951 en el GP de Gran Bretanya i va competir fins al 1977. L'últim GP que va disputar va ser el d'Itàlia.
L'escuderia va tenir monoplaces en un total de 197 curses de la F1 i va aconseguir un títol mundial de pilots i un de constructors, tots dos la temporada 1962.

## Palmarès en la F1

* Curses: 197
* Victòries: 17
* Poles: 11
* Voltes ràpides 15
* Títols mundials de pilots: 1 (1962)
* Títols mundials de curses: 1 (1962)
# Camí de Can Miquel de la Borda

El Camí de Can Miquel de la Borda és un camí del terme municipal d'Abella de la Conca, a la comarca del Pallars Jussà. És en territori de l'antic poble de la Rua.
Arrenca del Camí de la Rua al nord-est dels Camps de la Rua, al nord de les Solanes de Cal Negre i del Solà del Perot, i s'adreça a llevant fent nombrosos revolts per anar superant les valls que s'obren en aquell sector. Passa pel sud de les Solanes i de l'Obac del Xut i arriba en dos quilòmetres i mig a Can Miquel de la Borda.

## Etimologia

Es tracta d'un topònim romànic modern, de caràcter descriptiu: pren el nom de la masia a la qual mena, Can Miquel de la Borda.

## Enllaços externs

* El Camí de Can Miquel de la Borda en el seu entorn, a l'Institut Cartogràfic de Catalunya
# Anna Sui

Anna Sui (xinès tradicional: 蕭志美, simplificat: 萧志美, pinyin: Xiāo Zhìměi, japonès: アナスイ) (nascuda el 4 d'agost de 1964) és una dissenyadora de moda americana. Se la va considerar entre les cinc icones de moda de la dècada i el 2009 va rebre el premi Geoffrey Beene Lifetime Achievement Award del Council of Fashion Designers of America (CFDA), unint-se a la llista on ja hi havia Yves Saint Laurent, Giorgio Armani, Ralph Lauren i Diane von Furstenberg. Les seves marques inclouen diverses línies de moda, calçat, cosmètica, fragàncies, joies i accessoris, entre d'altres. Els productes d'Anna Sui es venen en més de 50 països, a través de les seves botigues i distribuïdors. El 2006, Fortune va estimar que el valor col·lectiu de l'imperi de moda de Sui estava per sobre dels 400 milions de dòlars.

## Referències

* ↑ «Chinese American Heroine: Anna Sui». AsianWeek, 12-02-2010. Arxivat de l'original el 21 de juny 2014. [Consulta: 29 agost 2014].
* ↑ «Past Winners». CDFA. «THE GEOFFREY BEENE LIFETIME ACHIEVEMENT AWARD: Anna Sui»
* ↑ «Anna Sui Style.com Profile». Condé Nast. [Consulta: 29 agost 2014].
* ↑ Paton, Elizabeth «Still Swinging». Financial Times, 02-03-2012 [Consulta: 29 agost 2014].
* ↑ Griffith, Hayley «What's Next for Anna Sui». Huffington Post.
* ↑ «CFDA Past Winners». CFDA Website.
* ↑ «Scouting Mission». New York Post. Arxivat de l'original el 2013-06-01. [Consulta: 5 desembre 2015].
# Turó del Castell (Porqueres)

El Turó del Castell és una muntanya de 278 metres que es troba al municipi de Porqueres, a la comarca catalana del Pla de l'Estany.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Bro Gwened

Bro Gwened o Bro Erec (francès Pays Vannetais) és un dels nou broioù (països) en què és dividida la Bretanya històrica. Està formada per 222 municipis en una superfície de 5.649 km² i una població, segons el cens de 1999, de 595.801 habitants. Actualment està integrat en el departament d'Ar Mor-Bihan, i dues terceres parts del territori són bretonòfones, mentre que una tercera part és gallòfona. La capital és la vila de Gwened (Vannes), però també són viles importants Pondivi i An Oriant
Té un dialecte força diferenciat del bretó (vannetès), cosa que ha facilitat alguns moviments de separatisme lingüístic, fins que les innovacions ortogràfiques del peurunvan i de l'etrerannyezhel (interdialectal) foren admeses comunament.
El nom del territori prové de la tribu cèltica dels veneti (d'ací vannetois), que eren considerats excel·lents mariners, i foren sotmesos per Juli Cèsar quan conquerí la Gàl·lia.

## Enllaços externs

* Geografia de Bretanya, llista de les viles de Bro Gwened
# Boxa als Jocs Olímpics d'estiu de 1908 - pes gall

El pes gall va ser una de les cinc proves de boxa que es disputaren als Jocs Olímpics de Londres de 1908. Com en les altres proves de boxa estava reservada a homes. Totes les proves de boxa es van disputar el 27 d'octubre de 1908. El pes gall fou la categoria més lleugera en aquesta edició dels Jocs i sols hi podien participar boxejador que pesessin fins a 52,6 kg. Hi van prendre part 6 atletes de 2 nacions diferents.

## Medallistes

| Or | Plata | Bronze |
| Henry Thomas (GBR) | John Condon (GBR) | William Webb (GBR) |

## Quadre

| Quarts de final | Quarts de final | Semifinals | Semifinals | Final | Final |
| 27 d'octubre | 27 d'octubre | | | | |
| John Condon (GBR) | KO3 | | | | |
| John Condon (GBR) | KO3 | 27 d'octubre | 27 d'octubre | | |
| Pierre Mazior (FRA) | P | 27 d'octubre | 27 d'octubre | | |
| Pierre Mazior (FRA) | P | John Condon (GBR) | 2 | | |
| | | William Webb (GBR) | 0 | | |
| William Webb (GBR) | 2 | William Webb (GBR) | 0 | | |
| William Webb (GBR) | 2 | | | 27 d'octubre | 27 d'octubre |
| Henry Perry (GBR) | 1 | | | 27 d'octubre | 27 d'octubre |
| Henry Perry (GBR) | 1 | | | John Condon (GBR) | 0 |
| | | | | Henry Thomas (GBR) | 2 |
| Henry Thomas (GBR) | 2 | | | Henry Thomas (GBR) | 2 |
| Frank McGurk (GBR) | 0 | | | | |
| Frank McGurk (GBR) | 0 | Henry Thomas (GBR) | - | | |
| | | lliura | - | | |
| Ningú | - | lliura | - | | |
| Ningú | - | | | | |
G - Guanya / P - Perd / KO - Guanya per Ko / DSQ - Desqualificat

## Competició

Quarts de final
Condon guanyà per KO en el tercer round a l'únic participant no britànic del pes gall. McGurk va iniciar bé el seu combat contra Thomas, però Thomas va acabar més fort. El combat entre Webb i Perry va ser el disputat, amb victòria de Webb per decisió del jutge àrbitre.
Semifinals
Thomas no disputa la semifinal i passa directament a la final. El combat entre Webb i Condon fou molt igualat, amb victòria final de Condon.
Final
Els dos boxejadors van disputar un combat molt físic, en què Thomas va resultar ser el millor.

## Classificació final

| Posició | Nom | Nació |
| 1 | Henry Thomas | Regne Unit |
| 2 | John Condon | Regne Unit |
| 3 | William Webb | Regne Unit |
| 4 | Pierre Mazior | França |
| 4 | Frank McGurk | Regne Unit |
| 4 | Henry Perry | Regne Unit |

## Referències

* ↑ «Olympedia – Bantamweight (≤116 pounds), Men». [Consulta: 24 desembre 2024].

## Fonts

* Official Report of the Games of the IV Olympiad (1908)
* De Wael, Herman. Herman's Full Olympians: "Boxing 1908" Arxivat 2006-09-27 a Wayback Machine.
# Lo Tormo

Lo Tormo és una muntanya de 523 metres situada en el punt en què la Serra dels Morers conflueix amb la Serra del Tormo que delimita els municipis de la Torre de l'Espanyol al nord i el de Garcia al sud, a la comarca de la Ribera d'Ebre.
Al cim hi ha un vèrtex geodèsic (referència 252136001 de l'Institut Cartogràfic de Catalunya).
Aquest cim està inclòs al llistat dels 100 cims de la FEEC.

## Referències

* ↑ DCVB: Tormo.
* ↑ Aquest topònim figura al «Nomenclàtor oficial de toponímia de Catalunya Arxivat 2018-01-08 a Wayback Machine.». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
* «Lo Tormo». Gran Enciclopèdia Catalana. Barcelona: Grup Enciclopèdia Catalana.
* Mapa la Picossa - Punta d'Aguilar - Serra del Tormo, ed. Piolet. 1:20.000
# Camí de Cuberes a la Coma d'Orient

El Camí de Cuberes a la Coma d'Orient és un camí dels termes municipals de Conca de Dalt, al Pallars Jussà, a l'antic terme d'Hortoneda de la Conca, a l'àmbit del poble d'Herba-savina, i de Baix Pallars, a l'antic terme de Baén, a l'àmbit del poble de Cuberes.
Arrenca cap a l'oest-nord-oest de la cruïlla del Camí de la Casa Forestal amb la Pista de Cuberes per la part baixa de l'Obaga de Cuberes, que deixa al sud-est. Al cap de poc supera el Coll de Carrabina i puja a la Serra de Cuberes, on assoleix el Coll de Passavent, on ateny el terme municipal de Conca de Dalt. El Camí de Cuberes a la Coma d'Orient trenca en aquest lloc cap al sud-est, seguint el mateix traçat que el Camí del Pi Sec durant uns 300 metres, i se'n separa cap al sud-oest. Convertit en un corriol, va a buscar el termenal municipal, travessa el Barranquet Negre i, sempre cap a ponent, ateny l'Ereta de Damunt.
A partir d'aquest lloc, s'adreçava cap al sud, passant pel Coll de Pedraficada i per l'Ereta de Baix. Tot seguit travessa el Clot del Baster, més tard l'Obaga de Pedra Ficada, baixa per la Canal dels Traginers i ateny els Masos de la Coma, a la Coma d'Orient.

## Enllaços externs

* Institut Cartogràfic de Catalunya; cal fer dos passos d'aproximació
# Serrat de la Creueta (Das)

El Serrat de la Creueta és una serra situada al municipi de Das (Cerdanya), amb una elevació màxima de 1.671 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Enduro Youth

Enduro Youth és una de les categories (o classes) en què es disputa el Campionat del Món d'enduro. Fou introduïda el 2009, uns anys després que s'introduïssin les tres principals (E1, E2 i E3). Instaurada inicialment com a Copa del món (FIM Youth Enduro World Cup), va esdevenir campionat mundial a partir de la temporada del 2017 amb el nom oficial de FIM Youth Enduro World Championship.
Reservada a pilots de menys de 21 anys, les motocicletes han de dur motor de dos temps d'entre 100 i 125 cc i plaques porta-números de color blau amb els números blancs.

## Llista de guanyadors

    A 26 de novembre de 2024
| Any | Campió | Motocicleta |
| 2009 | Romain Dumontier | Husqvarna |
| 2010 | Mario Román | KTM |
| 2011 | Jonathan Manzi | KTM |
| 2012 | Giacomo Redondi | KTM |
| 2013 | Jamie McCanney | Husaberg |
| 2014 | Davide Soreca | Yamaha |
| 2015 | Mikael Persson | Yamaha |
| 2016 | Jack Edmondson | KTM |
| 2017 | Andrea Verona | TM |
| 2018 | Ruy Barbosa | Husqvarna |
| 2019 | Hamish MacDonald | Sherco |
| 2020 | Sergio Navarro | Husqvarna |
| 2021 | Albin Norrbin | Fantic |
| 2022 | Harry Edmondson | Fantic |
| 2023 | Kevin Cristino | Fantic |
| 2024 | Manuel Verzeroli | KTM |
* ↑ Primera edició com a Campionat del món

## Referències

* ↑ «Regulations for the E1, E2, E3 and EJ FIM Enduro World Championships» (PDF) (en anglès). fim-live.com. FIM, 18-02-2016. [Consulta: 20 desembre 2017].
* ↑ «Jack Edmondson – 2016 Maxxis FIM World Enduo Championship Youth Cup Champion» (en anglès). acu.org.uk. ACU, 26-07-2016. [Consulta: 2 gener 2022].
* ↑ «Andrea Verona – 2020 FIM E1 Enduro World Champion» (en anglès). acu.org.uk. FIM, 28-12-2020. [Consulta: 2 gener 2022].
* ↑ «2022 FIM Enduro World Championship Regulations» (PDF) (en anglès). fim-moto.com. FIM, 20-12-2021. [Consulta: 2 gener 2022].

## Enllaços externs

* Lloc Web oficial (anglès)
* El mundial d'Enduro juvenil al Web de la FIM (anglès)
# Boxa als Jocs Olímpics d'estiu de 1908 - pes lleuger

El pes lleuger va ser una de les cinc proves de boxa que es disputaren als Jocs Olímpics de Londres de 1908. Com en les altres proves de boxa estava reservada a homes. Totes les proves de boxa es van disputar el 27 d'octubre de 1908. El pes lleuger fou la categoria intermèdia en aquesta edició dels Jocs i sols hi podien participar boxejador que pesessin fins a 63,5 kg. Hi van prendre part 12 atletes de 3 nacions diferents.

## Medallistes

| Or | Plata | Bronze |
| Frederick Grace (GBR) | Frederick Spiller (GBR) | Harry Johnson (GBR) |

## Quadre

| Vuitens de final | Vuitens de final | Quarts de final | Quarts de final | Semifinals | Semifinals | Final | Final |
| 27 d'octubre | 27 d'octubre | | | | | | |
| Harry Johnson (GBR) | 2 | | | | | | |
| Harry Johnson (GBR) | 2 | 27 d'octubre | 27 d'octubre | | | | |
| Hemming Hansen (DEN) | 0 | 27 d'octubre | 27 d'octubre | | | | |
| Hemming Hansen (DEN) | 0 | Johnson (GBR) | 2 | | | | |
| | | Holmes (GBR) | 1 | | | | |
| Harold Holmes (GBR) | KO2 | Holmes (GBR) | 1 | | | | |
| Harold Holmes (GBR) | KO2 | | | 27 d'octubre | 27 d'octubre | | |
| André Bouvier (FRA) | P | | | 27 d'octubre | 27 d'octubre | | |
| André Bouvier (FRA) | P | | | Johnson (GBR) | 0 | | |
| | | | | Spiller (GBR) | 2 | | |
| George Jessup (GBR) | KO1 | | | Spiller (GBR) | 2 | | |
| Frank Osborne (GBR) | P | | | | | | |
| Frank Osborne (GBR) | P | Jessup (GBR) | P | | | | |
| | | Spiller (GBR) | KO2 | | | | |
| Patrick Fee (GBR) | 0 | Spiller (GBR) | KO2 | | | | |
| Patrick Fee (GBR) | 0 | | | | | 27 d'octubre | 27 d'octubre |
| Frederick Spiller (GBR) | 2 | | | | | 27 d'octubre | 27 d'octubre |
| Frederick Spiller (GBR) | 2 | | | | | Spiller (GBR) | 0 |
| | | | | | | Grace (GBR) | 2 |
| Matt Wells (GBR) | 2 (4t) | | | | | Grace (GBR) | 2 |
| Waldemar Holberg (DEN) | 1 | | | | | | |
| Waldemar Holberg (DEN) | 1 | Wells (GBR) | 0 | | | | |
| | | Grace (GBR) | 2 | | | | |
| Frederick Grace (GBR) | 2 | Grace (GBR) | 2 | | | | |
| Edward Fearman (GBR) | 0 | | | | | | |
| Edward Fearman (GBR) | 0 | | | Grace (GBR) | - | | |
| | | | | lliura | - |
| Ningú | - | | | lliura | - |
| Ningú | - | | | | |
| Ningú | - | Ningú | - | | |
| | | Ningú | - | | |
| Ningú | - | Ningú | - | | |
| Ningú | - | | | | |
G - Guanya / P - Perd / KO - Guanya per Ko / DSQ - Desqualificat

## Classificació final

| Posició | Nom | Nació |
| 1 | Frederick Grace | Regne Unit |
| 2 | Frederick Spiller | Regne Unit |
| 3 | Harry Johnson | Regne Unit |
| 4 | Harold Holmes | Regne Unit |
| 4 | George Jessup | Regne Unit |
| 4 | Matt Wells | Regne Unit |
| 7 | André Bouvier | França |
| 7 | Edward Fearman | Regne Unit |
| 7 | Patrick Fee | Regne Unit |
| 7 | Hemming Hansen | Dinamarca |
| 7 | Waldemar Holberg | Dinamarca |
| 7 | Frank Osborne | Regne Unit |

## Referències

* ↑ «Olympedia – Lightweight (≤140 pounds), Men». [Consulta: 24 desembre 2024].

## Fonts

* Official Report of the Games of the IV Olympiad (1908)
* De Wael, Herman. Herman's Full Olympians: "Boxing 1908" Arxivat 2006-09-27 a Wayback Machine.
# Anna Missuna

Anna Missuna (belarús: Ганна Баляславаўна Місуна) (Zabaloccie, 12 de novembre de 1868 - Moscou, 2 de maig de 1922) va ser una geòloga, mineralogista i paleontòloga polonesa nascuda a Rússia.

## Infància i educació

Anna Boleslavovna Missuna va néixer a la província de Vitebsk (llavors part de l'Imperi Rus, ara part de Belarús). Els seus pares eren polonesos. Va ser educada a Riga, on va aprendre a parlar alemany, i a Moscou, on va obtenir una beca per a educació superior de 1893 a 1896. Va continuar els seus estudis en mineralogia amb Vladímir Vernadski, i amb el cristal·lògraf Evgraf Fedorov.

## Carrera professional

El primer article de geologia d'Anna Missuna va aparèixer l'any 1898, un estudi de les formes cristal·lines del sulfat d'amoni, sent ella la coautora al costat de L. V. Yakovleva, i sent l'article publicat en la revista de la Societat Naturalista de Moscou. Va treballar sovint amb V. D. Sokolov en l'estudi de dipòsits quaternaris. Va escriure articles científics sobre la morrena finita a Polònia, Lituània, i Rússia, les característiques glacials a Belarús i Letònia, i els corals juràsics de Crimea. Va publicar articles i monografies tant en rus com en alemany.
De 1907 a 1922, Anna Boleslavovna Missuna va ser professora de química en la seva alma mater, la Universitat Estatal de Tecnologies Químiques de Moscou (per aquell temps, Cursos Superiors per a Dones de Moscou), ajudant a V. D. Sokolov. També va ensenyar petrografia, paleontologia, geologia històrica, i geografia històrica.
Anna Missuna va morir l'any 1922, als 53 anys d'edat.

## Referències

* 1 2 3 4 Ogilvie i Harvey, 2000, p. 899-900.
* ↑ Borudsky, 2013, p. 102.
* ↑ White, 1914, p. 116-117.
* ↑ «Notes» (en anglès). Nature, 01-06-1905, pàg. 110.
* ↑ Valkova, 2008, p. 154.

## Bibliografia

* Borudsky, Boris Ye «Geochemical Mineralogy by Vladimir Ivanovitc Vernadsky and the Present Times» (en anglès). New Data on Minerals, 2013.
* Ogilvie, Marilyn Bailey; Harvey, Joy Dorothy. «Anna Boleslavovna Missuna». A: The Biographical Dictionary of Women in Science: L-Z (en anglès). Taylor & Francis, 2000. ISBN 978-0-415-92038-4.
* Valkova, Olga «The Conquest of Science: Women and Science in Russia, 1860-1940» (en anglès). Osiris, 23, 2008.
* White, William Bourke. The Quaternary Ice Age (en anglès). Macmillan & Co., 1914.
# Camí de Faidella

El Camí de Faidella és un camí del terme municipal d'Abella de la Conca, a la comarca del Pallars Jussà, en territori de la caseria de Faidella.
Arrenca de la carretera L-511 al costat oriental del Coll de Faidella. En surt cap a l'est-nord-est i, després de fer un parell de revolts i passar sota la Sadella de Ca l'Arte, on hi havia hagut el Castell de Faidella i la masia de Ca l'Arte, arriba a Faidella en uns 850 metres de recorregut del tot pla.

## Etimologia

Es tracta d'un topònim romànic modern, de caràcter descriptiu: pren el nom de l'antiga caseria on mena, Faidella.

## Enllaços externs

* El Camí de Faidella en el seu entorn, a l'Institut Cartogràfic de Catalunya
# Pui Alt

El Pui Alt és una muntanya de 1.916 metres que es troba al municipi d'Espot, a la comarca catalana del Pallars Sobirà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Enduro Open

Enduro Open és el nom amb què es coneix generalment la Copa del Món d'enduro Open (oficialment, FIM Enduro Open World Cup), una copa de suport del Campionat del Món d'enduro regulada per la FIM. Fou introduïda el 2019 i està pensada per a pilots amateurs o veterans que vulguin seguir el mundial tot participant en curses més accessibles al seu nivell. Les motocicletes no tenen límits de cilindrada i poden ser tant de dos com de quatre temps. La Copa es divideix en tres categories en funció del tipus de motor o l'edat dels participants: 2S (de two-stroke) per a les motocicletes de dos temps (2T), 4S (de four-stroke) per a les motocicletes de quatre temps (4T) i Senior per als pilots de 40 anys o més. Pel que fa a les plaques porta-números de la moto, han de ser de color carbassa amb els números negres.

## Llista de guanyadors

    A 26 de novembre de 2024
| Any | 2T | 2T | 4T | 4T | Sènior | Sènior |
| Any | Campió | Motocicleta | Campió | Motocicleta | Campió | Motocicleta |
| 2019 | Gonçalo Reis | Gas Gas | Thomas Ellwood | Kawasaki | David Knight | TM |
| 2020 | Gonçalo Reis | KTM | Dietger Damiaens | KTM | Alessio Paoli | Husqvarna |
| 2021 | Gonçalo Reis | Gas Gas | Priit Biene | Yamaha | Andrea Belotti | KTM |
| 2022 | Harry Houghton | Beta | Gonçalo Reis | Gas Gas | Andrea Belotti | KTM |
| 2023 | Jiří Hádek | Sherco | Enzo Marchal | Fantic | Werner Müller | KTM |
| 2024 | Tim Louis | Sherco | Alfie Webb | Gas Gas | Andrea Belotti | KTM |

## Referències

* ↑ «2022 FIM Enduro World Championship Regulations» (PDF) (en anglès). fim-moto.com. FIM, 20-12-2021. [Consulta: 2 gener 2022].

## Enllaços externs

* Lloc Web oficial (anglès)
* La Copa del Món d'enduro Open al Web de la FIM (anglès)
# Bromley (districte)

Bromley és un districte del sud-est de Londres, Regne Unit. És el districte més gran de Londres amb una àrea de 153km², dels quals la majoria formen part del cinturó verd. La majoria de l'assentament es troba al nord i a l'oest del districte. Limita amb Lewisham, Greenwich, i Bexley al nord, Southwark i Lambeth al nord-oest, Croydon a l'oest, i amb els comtats de Surrey al sud i de Kent al sud-est. Westerham Heights, un dels punts més alts de Londres, es troba al límit sud.

## Història

El districte es va formar alhora que els altres districtes londinencs el 1965 per una Acta del Govern de Londres. Comprèn les antigues àrees de Bromley, Beckenham, Penge Urban, Orpington Urban i Chislehurst part de Chislehurst and Sidcup Urban, que es va transferir de Kent al Gran Londres.
El 1969, després d'una campanya local, la vila de Knockholt va tornar al comtat de Kent per formar part del districte de Sevenoaks Rural i després el districte de Sevenoaks.

## Barris

És un dels districtes més grans del Gran Londres i està format pels barris de:
| Anerley Beckenham Bickley Biggin Hill Bromley Bromley Common Chelsfield Chislehurst Downe Elmstead | Farnborough Green Street Green Hayes Keston Kevingtown Leaves Green Mottingham (part) Orpington Penge Petts Wood | Pratt's Bottom Ruxley (part) Shortlands Southborough St Mary Cray St Paul's Cray Sundridge Park West Wickham |